**Kashtanli pirog** - asosiy masalligʻi isteʼmol qilinadigan kashtandan tayyorlangan pirog. Italiya oshxonasiga mansub, XV-asrdan beri hujjatlashtirilgan. Bu, shuningdek , Amerika Qoʻshma Shtatlari janubiy oshxonalarining yeguligidir.

Pirog uchun tozalangan butun yoki toʻgʻralgan kashtanlardan foydalanish mumkin, ular avval qaynatiladi yoki qovuriladi. Kashtan pyure qilinadi va keyin pirog xamiriga qoʻshiladi. Bundan tashqari, pirog xamiriga qaynatilgan yoki konservalangan va toʻgʻralgan kashtan qoʻshilishi mumkin.

Pirogni shoʻr yoki shirin qilish mumkin.

Anʼanaviy dehqoncha Toscan kashtan pirogi castagnaccio (ital. *castagnaccio*) yangi kashtandan emas, balki kashtan unidan, shuningdek, zaytun moyi, suv va tuzdan tayyorlanadi. Keyinchalik, u qimmatroq masalliqlardan tayyorlana boshladi: rozmarin, kedr yongʻogʻi va oddiy yongʻoq, quritilgan mevalar va shakarlangan mevalar.

Tarixi
------

Kashtan pirogi Italiyada XV-asrdayoq italyan yozuvchisi va gastronomi Bartolomeo Platina tomonidan yozilgan "De honora voluptate et valetudine" "Asl lazzat va salomatlik haqida") kitobida hujjatlashtirilgan. Platinaning torta ex castaneís deb nomlangan retseptida pirogda qaynatilgan va maydalangan kashtanlardan foydalaniladi. Kashtan hovonchada tuyilgan, sut qoʻshilgan va keyin aralashma suzgichdan oʻtkazilgan. Ushbu bosqichdan soʻng, polbali (buʻgdoy turi) pirog masalliqlari qoʻshilgan. Pirogga rang berish uchun zaʼfaron qoʻshilgan.

XVI-asrda pirog tayyorlangan va Bartolomeo Scappining 1570-yildagi Uygʻonish davri italyan oshxonasiga bagʻishlangan Opera dell'arte del cucinare kitobida hujjatlashtirilgan. Retsept pirogda quritilgan va yangi kashtanlardan foydalanishni oʻz ichiga olgan. Scappi retsepti toʻliq pishmagan va avgust oyida terilgan kashtanlardan foydalanishni tavsiya qiladi. 1858-yilgi shirin kashtan pirogi retseptida apelsin gullari bilan jilolangan kashtan ishlatiladi, ular pirog ichiga joylashtirilgan. 1908-yilgi mazali kashtan pirogi retseptida tozalangan kashtan, ispan piyozi, loviya bulyon, tuz va murch ishlatiladi.

Nordon kashtanli pirog
----------------------

 Qovoq va kashtan qoʻshilgangorgonzola kremli mini-pirog
Nordon kashtan pirogi qoʻziqorin, sarimsoq, piyoz, selderey, koʻkpiyoz va muskat qovoqlari kabi turli xil qoʻshimcha ingrediyentlardan tayyorlanishi mumkin. 1915-yilgi retsept boʻyicha taom tayyorlash uchun qaynatilgan va archilgan kashtan, konservalangan qoʻziqorin, oq sous va biskvit xamiridan foydalaniladi.

Shirin kashtanli pirog
----------------------

Shirin kashtanli pirog kremli pirog kabi tayyorlanishi mumkin. Siz shirin kashtanli pirog uchun ingrediyent sifatida shokoladdan ham foydalanishingiz mumkin.

Koʻpirtirilgan qaymoq bilan birga dasturxonga tortsa boʻladi.

Manbalar
--------

1. ↑  Costigan, F.*. Vegan Chocolate*. Perseus Books Group, 2013 — 160 bet. ISBN 978-0-7624-4591-2.
2. ↑  Phillips, D.*. The Gourmet Jewish Cookbook: More than 200 Recipes from Around the World*. St. Martin's Press, 2014 — 163 bet. ISBN 978-1-4668-4607-4.
3. ↑  West, P.; Chew, M.; Fearnley-Whittingstall, H.*. The River Cottage Australia Cookbook*. Bloomsbury Publishing, 2015 — 461 bet. ISBN 978-1-4088-5840-0.
4. ↑  „Итальянский каштановый пирог (Torta di Serretto)".
5. ↑  Сегнит, Ники*. Тезаурус вкусов*. ООО «Издательство «Э», 2017 — 291 bet. ISBN 5040381921, 9785040381920.
6. ↑  Фрэнсис Мэйес, Эдвард Мэйес.*. Под солнцем Тосканы. Кулинарная книга. Рецепты итальянской кухни* — 14 bet. ISBN 5044149756, 9785044149755.